ประเทศไทยใน พ.ศ. 2453

เหตุการณ์ที่เกิดขึ้นใน พ.ศ. 2453 (ค.ศ. 1910) ในประเทศไทย เป็นปีที่ 129 แห่งกรุงรัตนโกสินทร์ เป็นปีที่ 43 และเป็นปีสุดท้ายในรัชสมัยของพระบาทสมเด็จพระจุลจอมเกล้าเจ้าอยู่หัว และเป็นปีแรกในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี ร.ศ. 128 (1 มกราคม - 31 มีนาคม) และ 129 (1 เมษายน - 31 ธันวาคม) ในแบบปัจจุบัน

ผู้นำ 
 พระมหากษัตริย์: 
 พระบาทสมเด็จพระจุลจอมเกล้าเจ้าอยู่หัว (จนถึง 23 ตุลาคม)
 พระบาทสมเด็จพระมงกุฎเกล้าเจ้าอยู่หัว (ตั้งแต่ 23 ตุลาคม) (ระหว่างวันที่ 23 – 25 ตุลาคม มีพระราชอิสริยยศ "สมเด็จพระบรมโอรสาธิราชผู้ทรงสำเร็จราชการแผ่นดิน" และก่อนวันที่ 11 พฤศจิกายน มีพระราชอิสริยยศ "สมเด็จพระเจ้าอยู่หัว")
 สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร (จนถึง 23 ตุลาคม)
 เจ้าผู้ครองประเทศราช
 นครเชียงใหม่: 
 เจ้าอินทวโรรสสุริยวงษ์ (จนถึง 5 มกราคม)
 เจ้าอุปราช (ตั้งแต่ 23 มกราคม)
 นครลำปาง: เจ้าบุญวาทย์วงษ์มานิต
 นครลำพูน: เจ้าอินทยงยศโชติ

เหตุการณ์

มกราคม 
 5 มกราคม – เจ้าอินทวโรรสสุริยวงศ์ เจ้านครเชียงใหม่ องค์ที่ 8 ถึงแก่พิราลัย ด้วยพระชนมายุ 50 พรรษา
 23 มกราคม – สถาปนาแต่งตั้งเจ้าแก้วนวรัฐ เจ้าอุปราชนครเชียงใหม่ เป็นเจ้านครเชียงใหม่ องค์ที่ 9

มีนาคม 
 2 มีนาคม – ตราพระราชบัญญัติธง ร.ศ. 129

พฤษภาคม 
 10 พฤษภาคม – ตั้งเมืองแม่ฮ่องสอน

ตุลาคม 
 23 ตุลาคม – พระบาทสมเด็จพระจุลจอมเกล้าเจ้าอยู่หัว เสด็จสวรรคต

พฤศจิกายน 
 11 พฤศจิกายน – พระบาทสมเด็จพระมงกุฎเกล้าเจ้าอยู่หัว ทรงประกอบพระราชพิธีบรมราชาภิเษกเฉลิมพระราชมณเฑียร

ธันวาคม 
 29 ธันวาคม – พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ พระราชทานกำเนิดโรงเรียนมหาดเล็กหลวงขึ้น

ผู้เสียชีวิต

ตุลาคม 
 23 ตุลาคม – พระบาทสมเด็จพระจุลจอมเกล้าเจ้าอยู่หัว พระมหากษัตริย์ลำดับที่ 5 แห่งราชวงศ์จักรี (พระราชสมภพ 20 กันยายน พ.ศ. 2396) สวรรคต ณ พระที่นั่งอัมพรสถาน พระราชวังดุสิต กรุงเทพมหานคร

แหล่งข้อมูลอื่น 
 ปฏิทินปี 1910 - ประเทศไทย